A BIZOTTSÁG 667/2005/EK RENDELETE
(2005. április 28.)
a Burmával/Mianmarral szembeni korlátozó intézkedések megújításáról szóló 798/2004/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Burmával/Mianmarral szembeni korlátozó intézkedések megújításáról szóló 2004. április 26-i 798/2004/EK tanácsi rendeletre (1) és különösen annak 12. cikkére,
mivel:
(1)
A 798/2004/EK rendelet II. melléklete azokat az illetékes hatóságokat sorolja fel, amelyek megbízást kaptak a rendelet végrehajtásához kapcsolódó meghatározott hatáskörök ellátására. A 798/2004/EK rendelet 12. cikkének a) pontja felhatalmazza Bizottságot a II. mellékletnek a tagállamok által nyújtott információk alapján történő módosítására. Belgium, Magyarország, Hollandia és Svédország arról tájékoztatta a Bizottságot, hogy változások történtek az illetékes hatóságaikat illetően. A 798/2004/EK rendelet II. mellékletét ezért módosítani kell.
(2)
A 798/2004/EK rendelet III. melléklete azokat a személyeket sorolja fel, akikre vonatkoznak a rendelet 6. cikkében meghatározott korlátozó intézkedések.
(3)
A 798/2004/EK rendelet IV. melléklete azokat a burmai állami vállalatokat sorolja fel, amelyekre vonatkoznak a rendelet 8a. cikkében meghatározott korlátozó intézkedések.
(4)
A 789/2004/EK rendelet 12. cikkének b) pontja felhatalmazza a Bizottságot arra, hogy módosítsa a III. és a IV. mellékletet a Burma/Mianmar elleni megszorító intézkedéseket megújító 2004/423/KKBP közös álláspont (2) I. és II. mellékletére vonatkozó határozatok alapján.
(5)
A 2005/340/KKBP közös álláspont (3) módosítja a 2004/423/KKBP közös álláspont I. és II. mellékletét. A 798/2004/EK rendelet III. és IV. mellékletét ezért ennek megfelelően módosítani kell. Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
ELFOGADTA EZT A RENDELETET:
1. cikk
A 798/2004/EK rendelet I., III. és IV. melléklete helyébe e rendelet I., II. és III. melléklete lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. április 28-án.